Bieber spaar miljoene ná saak teruggetrek word | Nuus24
Bieber spaar miljoene ná saak teruggetrek word
Los Angeles – 'n Saak wat die hartebreker Justin Bieber moontlik miljoene dollars uit die sak kon jaag, is teruggetrek.Ene Stacey Betts het verlede jaar 'n eis van $9 miljoen (bykans R80 miljoen) teen die sanger ingestel omdat haar gehoor na bewering by een van sy konserte beskadig is.Sy het egter besluit om die saak teen hom terug te trek, het die skinderwebwerf TMZ berig.Betts het 'n konsert in 2010 saam met haar dogter bygewoon, en ná die tyd gesê die jong sanger het sy aanhangers so opgesweep dat hulle gille haar gehoor permanent beskadig het.Betts het egter nie 'n regsverteenwoordiger gehad nie, en haar vooruitsigte op sukses was skraal, wat haar glo laat besluit het om die saak terug te trek. Die nodige hofdokumente is reeds ingedien, en aanvaar.– Lees hier meer.– Volg Nuus24 op Twitter.
Lees meer oor: hustin bieber | hofsake VOLGENDE OP NUUS24X